Verksamningur

# Samningsaðilar

## Verksamningur þessi, dagsettur      , er gerður milli:

## Nafn , Kennitala , Heimilisfang , sem verkkaupa (hér eftir „**verkkaupi**“) og

## Nafn , Kennitala , Heimilisfang , [iðngrein]meistari , sem verktaki (hér eftir „**verktaki**“).

# Verklýsing

## Verktaki tekur að sér að:

## Lýsing á verkþáttum, til dæmis: ,,Verktaki tekur að sér uppsteypu á einbýlishúsinu að Götugötu 2, 200 Kópavogi, frá sökkli til að fullu uppsteyptu." Í stærri verkum er betra að hafa meiri lýsingu á verki en minni og helst að láta magnskrá fylgja með samningi.

## Verkið skal unnið með viðurkenndum viðgerðarefnum og í samræmi við góðar hefðir, gildandi lög og reglugerðir á hverjum tíma.

# Fylgigögn

## Verksamningur þessi er gerður með stoð í eftirfarandi gögnum:

1. Útboðsgögn og verklýsing dags.      .
2. Teikningar af      .
3. Tilboð verktaka dags.       ásamt útfylltri tilboðsskrá.
4. Almennir útboðs- og samningsskilmálar um verkframkvæmdir, ÍST 30:2012.
5. Framlögð verkáætlun dags.      .

# Eftirlitsaðili

## Það er á ábyrgð verkkaupa að tilnefna eftirlitsaðila á meðan verkinu stendur.

## Eftirlitsaðili í verki þessu er

# Verkkaup

## Fyrir verkið sem verktaki innir af hendi samkvæmt verklýsingu þessa verksamnings og fylgigögnum, skal verkkaupi greiða verktaka kr. **.**

## Innifalið í verkkaupinu er: Allur efniskostnaður, kostnaður við vinnu, vélar, áhöld, vinnubúðir/aðstöðu, tryggingar, flutninga til og frá verkstað, virðisaukaskattur sem og önnur lög- og samningsbundin gjöld vegna starfsmannahalds, tækjabúnaðar og fleira.

# Greiðslur

## Verktaki getur lagt fram reikninga fyrir verkið á       vikna fresti. Samþykki verkkaupi eða eftirlitsmaður reikningana skulu þeir vera greiddir innan x [vikna/daga]  frá framlagningu.

## Verkkaupa er heimilt að halda eftir      % af hverjum reikningi meðan á verkframkvæmdum stendur. Skal geymslufé þetta vera greitt á reikning þriðja aðila.

## Verktaki getur leyst út geymslugreiðsluna x [dögum/vikum]  eftir að lokaúttekt hefur farið fram og vertaki sannanlega fullnægt öllum skyldum sínum samkvæmt samningi þessum.

## Geymsluféð skal vera verðtryggt með sama hætti og aðrar greiðslur samkvæmt verksamningi þessum.

## Ákvæði þessarar greinar um geymslufé eiga ekki við ef aðilar leggja fram framkvæmdartryggingu samkvæmt 7. gr. þessa samnings.

## Verktaka er heimilt að krefja skuldara um dráttarvexti af ógreiddri peningakröfu frá og með gjalddaga fram að greiðsludegi, sbr. 6. gr. laga um vexti og verðtryggingu nr. 38/2001.

# Tryggingar

## Til tryggingar á samningsskuldbindingum aðila samkvæmt samningi þessum, er hvorum um sig heimilt að krefjast framkvæmdatryggingar. Upphæð framkvæmdatryggingar skal miðast við      % af samningsfjárhæðinni. Í tryggingarskjalinu skulu greind skilyrði þess að samningsaðilar geti leyst tryggingaféð til sín.

## Verktaki skal vera ábyrgðatryggður fyrir því tjóni sem hann eða starfsmenn hans kunna að valda verkkaupa eða öðrum meðan á verkinu stendur og getur verkkaupi óskað eftir upplýsingum um trygginguna.

# Aukaverk

## Verktaki skal vinna þau breytinga- og/eða aukaverk sem verkkaupi/eftirlitsmaður óskar eftir, enda sé verktaka það mögulegt vegna annarra verka sem hann kann að hafa tekið að sér. Verkkaupi skal greiða verktaka allan kostnað sem af þessum breytinga- og/eða aukaverkum leiðir. Skulu samningsaðilar gera með sér skriflegt samkomulag þar sem öll aukaverk eða breytingar á verksamningi þessum koma fram.

## Með breytinga- og/eða aukaverkum er átt við verkþætti/verkliði sem ekki eru tilgreindir í magntöluskrá.

## Ef ófyrirséðar breytingar verða á verkinu, til dæmis breytingar á magntölum, skal verktaki tafarlaust tilkynna verkkaupa/eftirlitsmanni um þær breytingar.

## Verkfundir skulu haldnir á x [daga/vikna]  fresti. Verkfundi skulu sitja einn fulltrúi verkkaupa, einn fulltrúi verktaka og eftirlitsmaður.

# Verktími

## Verktaki skuldbindur sig til að hefja verkið þann      .

## Verkinu skal vera lokið eigi síðar en      .

## Dragist verklok fram yfir tilsettan tíma, af ástæðum er varða verktakann, er verkkaupa heimilt að krefjast tafarbóta, sem nema kr.       fyrir hvern almanaksdag sem verkið dregst umfram umsamin verklok.

## Á verkstað skal liggja frammi dagbók í þríriti þar sem skráð er framvinda verksins fyrir hvern dag, staðfest af eftirlitsaðila.

# Lög og varnarþing

## Um verktakasamning þennan gilda íslensk lög. Rísi mál vegna samnings þessa skal reka það fyrir Héraðsdómi      .

# Annað

## Samningur þessi er gerður í tveimur samhljóða eintökum, einu fyrir hvorn samningsaðila.

## Hér geta samningsaðilar bætt við öðrum skilmálum.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Staður og dagsetning | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Staður og dagsetning |
| f.h. verkkaupa,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Nafn, titill] | f.h. verktaka,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Nafn, titill] |
|  |  |
| f.h. eftirlitsaðila,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | f.h. ábyrgðaraðila,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Vottar að réttri undirskrift og dagsetningu:

Nafn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kennitala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nafn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kennitala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_